Οίκος του Λίππε

[μικρογραφία|262x262εσ|Το πριγκιπικό κάστρο στο [Ντέτμολντ.]]
[μικρογραφία|288x288εσ|Ο [Βερνάρδος του Λίππε-Μπίστερφελντ|Βερνάρδος πρίγκιπας του Λίππε-Μπήστερφελντ το 1942.]]
Ο **Οίκος του Λίππε**, γερμ.: Haus Lippe, είναι ο πρώην κυβερνών Οίκος ορισμένων Γερμανικών κρατιδίων, δύο από τα οποία υπήρχαν μέχρι τη Γερμανική Επανάσταση του 1918–19: το πριγκιπάτο του Λίππε και το πριγκιπάτο του Σάουμπουργκ-Λίππε.

Η πριγκίπισσα Βεατρίκη των Κάτω Χωρών, πρώην βασίλισσα της Ολλανδίας (1980–2013), είναι εξ αγχιστείας μέλος αυτού του οίκου.

## Ιστορία
Ο Οίκος του Λίππε κατάγεται από τον Γιοντόκους Χέρμαν, κύριο του Λίππε (απεβ. π. 1096), ο απόγονος του οποίου ο Bερνάρδος Α΄ ήταν ο ιδρυτής του κράτους του Λίππε το 1123. Γεννήθηκε π. το 1090. Η οικογένεια έχει δημιουργήσει αρκετούς από τους μακροβιότερους μονάρχες στην Ευρώπη, συμπεριλαμβανομένου του μακροβιότερου βασιλιά (για 82 χρόνια), του Bερνάρδου Ζ΄ κυρίου του Λίππε (απεβ. 1511). Το 1528 ο Σίμων Ε' αναβιβάστηκε στην τάξη του κυβερνώντος κόμη της Γερμανικής αυτοκρατορίας και του *ευγενέστατου* κυρίου του Λίππε (edler herr zur Lippe). 

Το 1613 η επικράτεια του Οίκου χωρίστηκε στις κομητείες Λίππε-Ντέτμολντ, Λίππε-Μπράκε και Λίππε-Αλφέρντισεν. Το 1643 ο Φίλιππος Α΄  κόμης του Λίππε-Αλφέρντισεν κληρονόμησε τη μισή γειτονική κομητεία Σάουμπουργκ και ίδρυσε τον κλάδο Σάουμπουργκ-Λίππε του Οίκου του Λίππε. Ο κλάδος Μπράκε εξέλιπε το 1709, και τον κληρονόμησε (με αμφισβήτιση) η κύρια γραμμή Λίππε-Ντέτμολντ. Το Aλφέρντισεν αγοράστηκε από τον κλάδο Λίππε-Ντέτμολντ το 1812. Τον 18ο αι. ο πλάγιος κλάδος του Λίππε-Μπήστερφελντ χωρίστηκε από τον κλάδο του Ντέτμολντ και λίγο αργότερα δημιουργήθηκε ο Λίππε-Βάισενφελντ, από τον Λίππε-Μπήστερφελντ, ως νέος πλάγιος κλάδος. Ο κλάδος Μπήστερφελντ, και ο κλάδος του Βάισενφελντ, ήταν οι λεγόμενοι *paragiums* (χωρίς εξουσία πλάγιοι κλάδοι) στην κομητεία του Λίππε. Και οι δύο κλάδοι, που κατείχαν μόνο μικρά αρχοντικά στην κομητεία, απέκτησαν άλλη ιδιοκτησία (χωρίς εξουσία) με γάμο, και εγκατέλειψαν την κομητεία στα τέλη του 18ου αι.: ο κλάδος Μπήστερφελντ πήγε στη Ρηνανία και ο κλάδος Βάισενφελντ στη Σαξονία, όπου βρίσκονταν κυρίως κληρονομικές ιδιοκτησίες.

Στους κόμητες Λίππε-Ντέτμολντ απονεμήθηκε ο τίτλος του αυτοκρατορικού πρίγκιπα το 1789, ενώ οι κόμητες Σάουμπουργκ-Λίππε έγιναν στην πραγματικότητα πρίγκιπες με την είσοδό τους στη Συνομοσπονδία του Ρήνου το 1807, και νόμιμα με το να γίνουν κράτος μέλος της Γερμανικής Συνομοσπονδίας το 1815.

Το πριγκιπάτο του Λίππε υπήρχε μέχρι το τέλος των γερμανικών μοναρχιών το 1918. Το 1905 με το τέλος του Aλεξάνδρου πρίγκιπα του Λίππε, ο κύριος κλάδου της οικογένειας Λίππε-Ντέτμολντ εξέλιπε, και ο κόμης Λεοπόλδος του Λίππε-Μπήστερφελντ (επικεφαλής της μη κυβερνητικής γραμμής του πλάγιου κλάδου Λίππε-Μπήστερφελντ) τον διαδέχθηκε ως πρίγκιπας. Αυτό έγινε μετά από απόφαση του αυτοκρατορικής Αυλής, στην πραγματικότητα ενάντια στην επιθυμία του Γουλιέλμου Β' αυτοκράτορα της Γερμανίας, ο οποίος θα προτιμούσε ο κουνιάδος του πρίγκιπας Αδόλφος του Σάουμπουργκ-Λίππε να τον διαδεχθεί. Ο Λεοπόλδος Δ' συνέχισε να κυβερνά μέχρι τη Γερμανική Επανάσταση του 1918. Κατά τη διάρκεια της επανάστασης, οι κυβερνώντες πρίγκιπες του Λίππε και του Σάουμπουργκ-Λίππε αναγκάστηκαν να παραιτηθούν, τερματίζοντας την 795 ετών διακυβέρνηση του Οίκου. Το 1928 οι τρεις γιοι του πρίγκιπα Λεοπόλδου από την πρώτη του σύζυγο εγγράφηκαν στο Ναζιστικό Κόμμα. Ο μεγαλύτερος, ο πρίγκιπας Ερνστ, φημολογείται ότι ήταν ο πρώτος Γερμανός πρίγκιπας που το έκανε. 

Το 1937 ο Μπέρναρντ πρίγκιπας του Λίππε-Μπήστερφελντ νυμφεύτηκε τη Τζουλιάνα της Οράγγης-Νάσσαου, πριγκίπισσα των Κάτω Χωρών. Με την ενθρόνιση της κόρης τους Βεατρίκης το 1980, ο βασιλικός Οίκος της Ολλανδίας παρέμεινε επίσημα γνωστός ως ο Οίκος της Οράγγης-Νασάου, αν και η Βεατρίκη και οι αδελφές της είναι εξ αγχιστείας μέλη του Οίκου του Λίππε.

Ο Στέφανος πρίγκιπας του Λίππε (γενν. 1959) είναι ο σημερινός επικεφαλής του Οίκου του Λίππε. Κατέχει ακόμη το κτήμα και το κάστρο στο Ντέτμολντ, την πρώην κύρια κατοικία του πριγκιπάτου. Ο Αλέξανδρος πρίγκιπας του Σάουμπουργκ-Λίππε, επικεφαλής του νεότερου -πρώην κυρίαρχου- κλάδου, εξακολουθεί να κατοικεί στο ανάκτορο Μπύκεμπουργκ, στην Κάτω Σαξονία, που βρίσκεται στα σύνορα με τη Βόρεια Ρηνανία-Βεστφαλία.

## Κλάδοι που κυβέρνησαν
* Λίππε (1123–1918), γνωστό ως Λίππε-Ντέτμολντ από το 1621.
* Λίππε-Μπράκε (1621–1709).
* Σάουμπουργκ-Λίππε (1643–1918).

## Κλάδοι που δεν κυβέρνησαν
* Λίππε-Αλφέρντισεν (1613–1640 και 1681–1777).
* Λίππε-Μπήστερφελντ.
* Λίππε-Βάισενφελντ.

## Γενεαλογία του Οίκου του Λίππε, 12ος-16ος αι.

## Γενεαλογία του Οίκου του Λίππε, 17ος-21ος αι.

## Εικόνες

Lippe-Wappen.png|Θυρεός κυρίου του Λίππε.
CoA Lippe Lordship.svg|Θυρεός κόμη του Λίππε.
Coa Germany State Lippe.svg|Θυρεός πρίγκιπα του Λίππε.
Coa Germany State Schaumburg-Lippe.svg|Θυρεός πρίγκιπα του Σάουμπουργκ-Λίππε.
Alliantiewapen Adolf-G-Schaumburg-Lippe Hermine-van-Waldeck.svg|Θυρεός της Ερμίνας του Βάλντεκ, συζύγου του Αδόλφου του Σάουμπουργκ-Λίππε.
Coat of Arms of the Principality of Schaumburg-Lippe.svg|Οικόσημο του πρίγκιπα του Σάουμπουργκ-Λίππε
Arms of Bernhard of Lippe-Biesterfeld.svg|Θυρεός του Λίππε-Μπήστερφελντ
Coat of Arms of Bernhard of Lippe-Biesterfeld (Order of the Seraphim).svg|Οικόσημο του Βερνάρδου κόμη του Λίππε-Μπήστερφελντ, του Τάγματος των Σεραφείμ
Coat of Arms of Bernhard of Lippe-Biesterfeld.svg|Οικόσημο του Βερνάρδου πρίγκιπα του Λίππε-Μπήστερφελντ
Lippe-1798.PNG|Θυρεός του Λίππε από το 1798. Θυρεός θέσεων 1 & 9: κομητεία Φιάνεν, 2 & 8: κομητεία Σβάλενμπεργκ, 3 & 7: κυριότητα Αμάιντε, 4 & 6: κομητεία Στέρνμπεργκ, 5: κυριότητα Λίππε.
Coat of Arms of the Principality of Lippe.svg|Οικόσημο του πρίγκιπα του Λίππε


## Δείτε επίσης
* Κατάλογος των συζύγων του Λίππε

## Κάστρα του Οίκου του Λίππε

Αρχείο:Detmold_-_2014-08-08_-_Schloss_(3).jpg|εναλλ.=Detmold Castle|Κάστρο Ντέτμολντ.
Αρχείο:Detmold_-_623_-_Falkenburg_(2).JPG|εναλλ.=Falkenburg Castle, Detmold|Κάστρο Φάλκενμπουργκ, Ντέτμολντ.
Αρχείο:Schloss_Brake,_Lemgo.jpg|Κάστρο Μπράκε, Λέμγκο.o
Αρχείο:Blomberg-1_Burg-Innenhof.jpg|εναλλ.=Blomberg Castle|Κάστρο Μπλόμπεργκ
Αρχείο:Schloss_Vahrenholz_01.jpg|εναλλ.=Varenholz Castle, Kalletal|Κάστρο Φάρενχολτς, Kάλεταλ.
Αρχείο:Schieder-Schwalenberg_-_2018-09-14_-_Burg_Schwalenberg_(07).jpg|εναλλ.=Schwalenberg Castle|Κάστρο Σβάλενμπεργκ.
Αρχείο:Burg_Sternberg_winter.jpg|εναλλ.=Sternberg Castle, Extertal| Κάστρο Στέρνμπεργκ, το εξωτερικό.
Αρχείο:Horn_-_01.27_-_Burgstr._13_(9).jpg|εναλλ.=Horn Castle|Κάστρο Χορν.
Αρχείο:Schloss_Alverdissen_2012.jpg|εναλλ.=Alverdissen Castle, Barntrup|Κάστρο Aλφέρντισεν, Μπάρντρουπ.
Αρχείο:Schieder-Schwalenberg_-_20_-_Im_Kurpark_1_(3).jpg|Κατοικία Σήντερ, Σήντερ-Σβάλενμπεργκ.
Αρχείο:Lopshorn02.jpg|εναλλ.=Lopshorn hunting castle, Augustdorf|Κάστρο κυνηγιού Λόπσχορν, Άουγκουστντορφ.
Αρχείο:EKG-Lemgo.JPG|εναλλ.=Lippehof in Lemgo|Λίπεχοφ στο Λέμγκο.
Αρχείο:Detmold_-_Hochschule-fuer-Musik_-_Panorama.jpg|εναλλ.=The New Palace at Detmold|Το Νέο Ανάκτορο στο Ντέτμολντ.


## Αναφορές

## Εξωτερικοί σύνδεσμοι

* 
* Regnal chronology of Lippe

Κατηγορία:Γερμανικές ευγενείς οικογένειες
Κατηγορία:Μοναρχία της Ολλανδίας